Ke nɔmlɔ gbo ɔ, mɛni si fɔfɔɛ mi e ya jee?
NI KOMƐ HEƆ YEƆ kaa ke nɔmlɔ gbo ɔ, e ya tsaa si himi nɔ ngɛ he ko, se ni komɛ hu susu kaa ke nɔmlɔ gbo ɔ, kɛkɛ e ta. Kɛ mo hu o susu kɛɛ?
NƆ́ NƐ BAIBLO Ɔ DE
“Ni gbogboe ɔmɛ lɛɛ a li nɔ́ ko nɔ́ ko.” (Fiɛlɔ 9:5) Ke wa gbo ɔ, kɛkɛ wa wami se po.
NƆ́ KPA NƐ WA KASEƆ NGƐ BAIBLO Ɔ MI
Benɛ kekle nɔmlɔ nɛ ji Adam gbo ɔ, e kpale kɛ ya zu mi. (1 Mose 2:7; 3:19) Jã kɛ̃ nɛ nihi nɛ a gbo ɔ tsuo kpale kɛ ho zu mi ya.
—Fiɛlɔ 3:19, 20.
A ngɔ nihi tsuo nɛ a gbo ɔ a he yayamihi kɛ pa mɛ. (Roma Bi 6:7) Ke nɔmlɔ gbo ɔ, a be e tue gblae ngɛ e yayami ɔmɛ a he hu.
Anɛ nihi nɛ a gbo ɔ ma nyɛ maa hi si ekohu lo?
KƐ O MA DE KƐƐ?
Ee
Dɛbi
Eko ɔ
NƆ́ NƐ BAIBLO Ɔ DE
‘Adesahi maa te si kɛ je gbeje hwɔɔ se.’—Bɔfo Ɔmɛ A Ní Tsumi 24:15.
MƐNI HU WA MA NYƐ MAA KASE NGƐ BAIBLO Ɔ MI?
Behi fuu ngɛ nɛ Baiblo ɔ kɛ gbenɔ toɔ mahe he. (Yohane 11:11-14) Mawu ma nyɛ ma tle gbogboehi si kaa bɔ nɛ wɔ hu wa ma nyɛ maa tsɛ̃ɛ nɔ ko nɛ hwɔ mahe ɔ.
—Hiob 14:13-15.